
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 

www.zlatograd.bg;  e-mail:  ObA-zlatograd@zlatograd.bg

Изх.№ 61-00-283/09.07.2025 г.
ДО

ПРЕДСЕДАТЕЛЯ НА 

ОБЩИНСКИ СЪВЕТ ЗЛАТОГРАД
ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Промяна на Програмата за капиталовите разходи на Община Златоград за 2025 г.

УВАЖАЕМА ГОСПОЖО КРЪСТЕВА,


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В резултат на последователни и координирани действия между публичния и частния сектор, Община Златоград вече е устойчива туристическа дестинация в областта на културен туризъм, спортен туризъм и еко туризъм. 

Предлагам да обогатим атракциите в гр. Златоград като придобием Туристическо влакче, в композиция от два вагона и локомотив. Влакчето може да се движи по разписания по целия град.
Необходимите средства за закупуването на влакчето, в размер на 150 000 лв., предлагам да бъдат осигурени от обект „Паркинг и възстановяване на пазар в кв.72 по ПУП на гр. Златоград с идентификатор 31111.35.771, акт за общинска собственост № 1582/25.10.2018г.“.
Строителството на обект „Благоустрояване и изграждане на парк, УПИ ХVІІІ, кв.72, гр. Златоград“ е спряно, но се надявам мораториумът наложен върху него да бъде отменен от Общински съвет Златоград. Продължаването на строителството на обекта ще доведе до благоустрояването на общински терена в централната част на града, за да може да изпълни предназначението си за обществено ползване. В източната част на зоната е намерено решение за паркинг за автомобили, включително и паркоместа за хора с увреждания. 

Предвид гореизложеното предлагам Общински съвет Златоград да разгледа и подкрепи следното

РЕШЕНИЕ :


На основание чл. 21, ал.1, т.6 от Закона за местното самоуправление и местната администрация, чл.124 от Закона за публичните финанси и чл.36 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет Златоград
РЕШИ:

1. Одобрява промяна в Програмата за капиталови разходи за 2025 г., като включва нов обект с наименование „Атракционно туристическо влакче“ на стойност 150 000 лв., като  изключва обект по позиция № 97: „Паркинг и възстановяване на пазар в кв.72 по ПУП на гр. Златоград с идентификатор 31111.35.771, акт за общинска собственост № 1582/25.10.2018г.“. 

2. Възлага на Кмета на Община Златоград да отрази горепосочените промени в Програмата за капиталовите разходи за 2025 г. на Община Златоград и по бюджета на Община Златоград за 2025 г.

С уважение,
МИРОСЛАВ ЯНЧЕВ

Кмет на Община Златоград

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

